
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 167 

24 Ιουλίου 1996 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

213. Μετονομασία της Κοινότητας Ποτιδανίας Ν. Φω¬ 
κίδας. 

214. Συνένωση των Κοινοτήτων Αηδονιάς, Βαλανι- 
δούοσης, Δεσποτικού και Εκκλησιών της Επαρ¬ 
χίας Νικοπόλεως και Πάργας του Νομού Πρεβέ- 

ζης. 

215. Ένωση Κοινοτήτων Ροδολίβους και Δομιρου της 

Επαρχίας Φυλλίδος του Νομού Σερρών. 

216. Μεταφορά έδρας Κοινότητας Μουσιωτίτσας 

Επαρχίας Νομού Ιωαννίνων. 

217. Προσαρμογή του Ακαδημαϊκού Ερευνητικού Ιν¬ 

στιτούτου Ψυχικής Υγιεινής, στις διατάξεις του 
άρθρου 17 του Ν. 2083/92. 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 177/25.6.96 αρμοδιό¬ 
τητας Υπ. Εργασίας και Κοινωνικών Ασφαλίσεων. 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 213 (1) 

Μετονομασία της Κοινότητας Ποτιδανίας Ν. Φωκίδας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 11 παρ. 1 και 293 του 
Δ.Κ.Κ. (Π.Δ. 410/95/Α7231). 

2. Τις διατάξεις του άρθρου 23 παρ. 1 του Ν. 1558/ 
1985 «Κυβέρνηση και Κυβερνητικά Όργανα» (Α’/137), σε 
συνδυασμό με τις διατάξεις του Π.Δ. 373/1995 «Συγχώ¬ 
νευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός των αρμοδιοτή¬ 
των του» (Α7201). 

3. Την 13/6.3.96 απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Καθορισμός αρμοδιοτήτων του Υφυπουργού 
Εσωτερικών, Δημόσιας Διοίκησης και Αποκέντρωσης Γ. 
Μωραϊτη» (Β7137). 

4. Τις διατάξεις του άρθρου 29Α του Ν. 1558/1985, 


όπως προσετέθη με το άρθρο 27 του Ν. 2081/1992 (Α / 
154). 

5. Την 13/1992 πρόταση του Κοινοτικού Συμβουλίου 
Ποτιδανίας. 

6. Την 1/31.3.1995 σύμφωνη γνώμη του Συμβουλίου 

1 Τοπωνυμιών του Υπουργείου Εσωτερικών. 

7. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπολογι¬ 
σμού. 

2 8. Την 211/96 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Εσωτερικών, Δη- 

3 μόσιας Διοίκησης και Αποκέντρωσης, αποφασίζουμε: 

4 Αρθρο μόνο 

Η Κοινότητα Ποτιδανίας της Επαρχίας Δωρίδος του Νο¬ 
μού Φωκίδας μετονομάζεται σε Κοινότητα Ποτιδάνειας. 

5 Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 15 Ιουλίου 1996 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

0 ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΜΩΡΑΪΤΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 214 (2) 

Συνένωση των Κοινοτήτων Αηδονιάς, Βαλανιδούσσης, 
Δεσποτικού και Εκκλησιών της Επαρχίας Νικοπόλεως 
και Πάργας του Νομού Πρεβέζης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 8 και 10 του Δημοτικού και 
Κοινοτικού Κώδικα (Π.Δ. 410/95/Α7231). 

2. Τις διατάξεις της παρ. 1 του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α7137), σε 
συνδυασμό με τις διατάξεις του Π.Δ. 373/1995 «Συγχώ¬ 
νευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός των αρμοδιοτή¬ 
των του» (Α /201). 

3. Το Π.Δ. 327/1988 «Προσδιορισμός γεωγραφικών πε¬ 
ριοχών (ενοτήτων) Νομού Πρεβέζης» (Α’/151/88). 

4. Τις αποφάσεις 23/95, 21/95, 26/95 και 19/95 των 
Κοινοτικών Συμβουλίων Αηδονιάς, Βαλανιδούσσης, Δε- 
σποτικού και Εκκλησιών της Επαρχίας Νικοπόλεως και 
Πάργας του Νομού Πρεβέζης αντίστοιχα. 

5. Την 24197/Γ 3812/24.11.93 κοινή απόφαση των 
Υπουργών Εθνικής Οικονομίας και Εσωτερικών με τον τί¬ 
τλο «Κύρωση αποτελεσμάτων του πραγματικού πληθυ¬ 
σμού της γενικής απογρσφής πληθυσμού της 17ης Μαρ¬ 
τίου 1991» (ΒΥ882/93). 

6. Τις διατάξεις του άρθρου 1 παρ. 8 του Ν. 2307/95 
«Προσαρμογή νομοθεσίας αρμοδιότητας Υπουργείου 
Εσωτερικών στις διατάξεις για τη Νομαρχιακή Αυτοδιοί¬ 
κηση και άλλες διατάξεις» (Α'/113). 

7. Την αριθ. 13/6.3.96 (ΦΕΚ 137/Β76.3.96) απόφαση 
του Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Καθορισμός αρμοδιο¬ 
τήτων του Υφυπουργού Εσωτερικών, Δημόσιας Διοίκησης 
και Αποκέντρωσης Γ. Μωραΐτη». 

8. Την 209/96 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Εσωτερικών, Δη¬ 
μόσιας Διοίκησης και Αποκέντρωσης, αποφασίζουμε: 

Αρθρο μόνο 

Οι Κοινότητες Αηδονιάς, Βαλανιδούσσης, Δεσποτικού 
και Εκκλησιών της Επαρχίας Νικοπόλεως και Πάργας του 
Νομού Πρεβέζης συνενώνονται και αποτελούν Δήμο με το 
όνομα Δήμος Ορεινού και έδρα το συνοικισμό Βαλανι- 
δούσσα της τέως Κοινότητας. 

Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 15 Ιουλίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΜΩΡΑΪΓΗΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 215 (3) 

Ένωση Κοινοτήτων Ροδολίβους και Δομίρου της Επαρ¬ 
χίας Φυλλίδος του Νομού Σερρών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 4 παρ. 1,6 και 293 του Δη¬ 
μοτικού και Κοινοτικού Κώδικα (Π.Δ. 410/95/Α/231). 

2. Τις διατάξεις της παρ. 1 του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (Α7137), σε 
συνδυασμό με τις διατάξεις του Π.Δ. 373/1995 «Συγχώ¬ 
νευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός των αρμοδιοτή¬ 
των του» (Α7201). 

3. Την 24197/Γ 3812/24.11.93 κοινή απόφαση των 
Υπουργών Εθνικής Οικονομίας και Εσωτερικών με τον τί¬ 
τλο «Κύρωση αποτελεσμάτων του πραγματικού πληθυ¬ 


σμού της γενικής απογραφής πληθυσμού της 17ης Μαρ¬ 
τίου 1991» (Β7882). 

4. Τις 53/96 και 27/96 αποφάσεις των Κοινοτικών Συμ¬ 
βουλίων Ροδολίβους και Δομίρου αντίστοιχα. 

5. Την από 7.5.1996 σύμφωνη γνώμη του Συμβουλίου 
του άρθρου 8 του Π.Δ. 410/95 της Περιφερειακής Διοίκη¬ 
σης Σερρών. 

6. Τις διατάξεις του άρθρου 1 παρ. 8 του Ν. 2307/95 
«Προσαρμογή νομοθεσίας αρμοδιότητας Υπουργείου 
Εσωτερικών στις διατάξεις για τη Νομαρχιακή Αυτοδιοί¬ 
κηση και άλλες διατάξεις» (Α7113). 

7. Την αριθ. 13/6.3.96 (ΦΕΚ 137/Β76.3.96) απόφαση 
του Πρωθυπουργού και του Υπουργού Εσωτερικών, Δημό¬ 
σιας Διοίκησης και Αποκέντρωσης «Καθορισμός αρμοδιο¬ 
τήτων του Υφυπουργού Εσωτερικών, Δημόσιας Διοίκησης 
και Αποκέντρωσης Γ. Μωραΐτη». 

8. Την αριθ. 269/96 γνωμοδότηση του Συμβουλίου της 
Επικράτειας, με πρόταση του Υφυπουργού Εσωτερικών, 
Δημόσιας Διοίκησης και Αποκέντρωσης, αποφασίζουμε: 

Άρθρο μόνο 

Οι Κοινότητες Ροδολίβους και Δομίρου της Επαρχίας 
Φυλλίδος του Νομού Σερρών ενώνονται και αποτελούν 
Δήμο με το όνομα Δήμος «Ροδολίβους, ο» και έδρα τον 
συνοικισμό Ροδολίβους της τέως Κοινότητας Ροδολί¬ 
βους. 

Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 15 Ιουλίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΜΩΡΑΪΤΗΣ 
-+- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 216 (4) 

Μεταφορά έδρας Κοινότητας Μουσιωτίτσας Επαρχίας 
Νομού Ιωαννίνων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 10 παρ. 2 και 293 του 
Δ.Κ.Κ. (Π.Δ. 410/95/Α7231). 

2. Τις διατάξεις του άρθρου 23 παρ. 1 του Ν. 1558/ 
1985 «Κυβέρνηση και Κυβερνητικά Όργανα» (Α7137), σε 
συνδυασμό με τις διατάξεις του Π.Δ. 373/1995 «Συγχώ¬ 
νευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός των αρμοδιοτή¬ 
των του» (Α7201). 

3. Τις διατάξεις του άρθρου 29Α του Ν. 1558/1985 
όπως προσετέθη σ’ αυτό με το άρθρο 27 του Ν. 2081/ 
1992 (154/Α'). 

4. Την 105/1995 απόφαση του Κοινοτικού Συμβουλίου 
Μουσιωτίτσας. 

5. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπολογι¬ 
σμού. 

6. Την 13/6.3.96 απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ- 

ντρωοης «Καθορισμός αρμοδιοτήτων του Υφυπουργού 
Εσωτερικών, Δημόσιας Διοίκησης και Αποκέντρωσης Γ. 
Μωραΐτη» (Β7137). 

7. Την 212/96 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Εσωτερικών, Δη¬ 
μόσιας Διοίκησης και Αποκέντρωσης, αποφασίζουμε: 

Η έδρα της Κοινότητα Μουσιωτίτσας της Επαρχίας Δω¬ 
δώνης του Νομού Ιωαννίνων μεταφέρεται από τον συνοι¬ 
κισμό «Κάτω Μουσιωτίτσα» στον συνοικισμό «Νέα Μουσι- 
ωτίτσα». 

Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος Διατάγματος. 

Αθήνα, 15 Ιουλίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΕΣΩΤΕΡΙΚΟΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΜΩΡΑΪΤΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 217 (5) 

Προσαρμογή του Ακαδημαϊκού Ερευνητικού Ινστιτούτου 

Ψυχικής Υγιεινής, στις διατάξεις του άρθρου 17 του Ν. 

2083/92. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις του άρθρου 17 του Ν. 2083/92 «Εκσυγ¬ 
χρονισμός της Ανώτατης Εκπαίδευσης» (ΦΕΚ 159 τ.Α'), 
όπως τροποποιήθηκε με τις παρ. 4 και 17 του άρθρου 7 
του Ν. 2158/93 «Εκσυγχρονισμός του Ιδρύματος κρατι¬ 
κών Υποτροφιών (Ι.Κ.Υ.) και άλλες διατάξεις (ΦΕΚ 109 
τ.Α'). 

2) Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (Α137) το οποίο προ- 
σετέθη με το άρθρο 27 του Ν. 2081 /92 «Ρύθμιση του θε¬ 
σμού των Επιμελητηρίων, τροποποίηση των διατάξεων 
του Ν. 1712/87 για τον εκσυγχρονισμό των Επαγγελματι¬ 
κών Οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (Α 154). 

3) Την εισήγηση του Πρυτανικού Συμβουλίου (συνε¬ 
δρίαση 26η/19.7.95) και της Γ ενικής Συνέλευσης Ειδικής 
Σύνθεσης (συνεδρίαση 8η/16.5.95) για την προσαρμογή 
στις διατάξεις του Ν. 2083/92 του Ακαδημαϊκού Ερευνη¬ 
τικού Ινστιτούτου Ψυχικής Υγιεινής του Εθνικού και Καπο- 
διστριακού Πανεπιστημίου Αθηνών. 

4) Το γεγονός ότι δεν διατύπωσε τη γνώμη του το Δια- 
πανεπιστημιακό Συμβούλιο Έρευνας, αν και ζητήθηκε με 
το έγγραφο του Υπουργείου Εθνικής Παιδείας και θρη¬ 
σκευμάτων (Β7/616/26.10.95) και ότι έχει παρέλθει 
άπρακτος η προθεσμία του άρθρου 50, παρ. 3 του Ν. 
1268/82, η οποία εφαρμόζεται και για την ίδρυση - προ¬ 
σαρμογή Ερευνητικών Πανεπιστημιακών Ιδρυμάτων (ΕΠΙ), 
σύμφωνα με την διάταξη της παρ. 17 του άρθρου 28 του 
Ν. 2083/92. 

5) Το γεγονός ότι από τις διατάξεις του παρόντος προ- 

καλούνται οι εξής δαπάνες: 

α. Ετησίως 85.000.000 δραχμές για το κόστος λειτουρ¬ 
γίας κατά τα ειδικότερα οριζόμενα στο άρθρο 10. Η δα¬ 
πάνη αυτή θα καλύπτεται με το ποσό των 13.000.000 δρχ. 


από τον τακτικό προϋπολογισμό του Υπουργείου Εθνικής 
Παιδείας και θρησκευμάτων (ΥΠΕΠΘ) και θα βαρύνει τον 
φορέα 19-250 και ΚΑΕ 2529 και το υπόλοιπο ποσό των 
72.000.000 δρχ. από τα έσοδα του Ινστιτούτου της παρ. 1 
του άρθρου 9. 

β. 70.000.000 δρχ. για την εξασφάλιση της αναγκαίας 
υλικοτεχνικής υποδομής. Η δαπάνη αυτή θα καλυφθεί με 
14.000.000 δρχ. από την παραχώρηση του δικαιώματος 
χρήσης των εργαστηριακών χώρων, επιστημονικού εξο¬ 
πλισμού κ.λ.π. της Ψυχιατρικής Σχολής του Πανεπιστη¬ 
μίου Αθηνών (ποσοστό συμμετοχής 20%) και το υπόλοιπο 
ποσό των 56.000.000 δρχ. από τα έσοδα του Ινστιτούτου 
της παρ. 1 του άρθρου 9. 

6) Την αριθμ. 210/1996 γνωμοδότηση του Συμβουλίου 
της Επικράτειας, ύστερα από πρόταση των Υπουργών Οι¬ 
κονομικών και Εθνικής Παιδείας και θρησκευμάτων, απο¬ 
φασίζουμε: 

Αρθρο 1 
Προσαρμογή 

1) Προσαρμόζεται το Ακαδημαϊκό Ερευνητικό Πανεπι¬ 
στημιακό Ινστιτούτο Ψυχικής Υγιεινής στις διατάξεις του 
Ν. 2083/92 άρθρο 17, το οποίο φέρει εφεξής τον τίτλο 
Ερευνητικό Πανεπιστημιακό Ινστιτούτο Ψυχικής Υγιει¬ 
νής. 

2) Το Ινστιτούτο συνδέεται με τον τομέα Κοινωνικής Ια¬ 
τρικής Ψυχιατρικής, Νευρολογίας της Ιατρικής Σχολής του 
Εθνικού Καποδιστριακού Πανεπιστημίου Αθηνών. 

3) Το Ινστιτούτο είναι Ν.Π.Ι.Δ. και έχει διοικητική και οι¬ 
κονομική αυτοτέλεια. 

Άρθρο 2 
Σκοπός 

1) Σκοπός του Ινστιτούτου είναι: 

α) Η διεξαγωγή και προώθηση της έρευνας στους βασι¬ 
κούς άξονες του τομέα Ψυχικής Υγιεινής (βιολογικό, ψυ¬ 
χολογικό και κοινωνικό)· σε Εθνικό, Ευρωπαϊκό και διεθνές 
επίπεδο και σε συνεργασία με ανάλογης δραστηριότητας 
φορείς στο εσωτερικό και στο εξωτερικό. 

β) Η παροχή συμβουλευτικής συνδρομής και ιατρικών 
πληροφοριών σε θέματα του αντικειμένου του προς το 
κράτος, τα ημεδαπά ή αλλοδαπά Α.Ε.Ι. Σχολές ή τμήματά 
τους, φυσικά και νομικά πρόσωπα δημοσίου ή ιδιωτικού δι¬ 
καίου, τις οργανώσεις των ιατρών και των φορέων εν γένει 
ιατρικής δρατηριότητας. 

γ) Ο σχεδιασμός και ανάπτυξη εκπαιδευτικών προγραμ¬ 
μάτων στην ψυχική υγιεινή που να ανταποκρίνεται στις 
ανάγκες και στις προοπτικές λειτουργούντων προγραμμά¬ 
των μεταπτυχιακών σπουδών της Ιατρικής Σχολής του Πα¬ 
νεπιστημίου Αθηνών. Η εκτέλεση μέρους ή του συνόλου 
της διδακτορικής διατριβής των μεταπτυχιακών φοιτη¬ 
τών. 

2) Για την εκπλήρωση του σκοπού το Ινστιτούτο: 

α) Καταρτίζει και εκτελεί, προτείνει ή αποδέχεται ερευ¬ 
νητικά προγράμματα, που αναφέρονται στους τομείς των 
επιστημονικών ενδιαφερομένων του Ινστιτούτου. 

β) Οργανώνει διαλέξεις, σεμινάρια και συνέδρια και γε¬ 
νικά αναπτύσσει οποιαδήποτε επιμορφωτική ή άλλη δρα¬ 
στηριότητα συναφή με τους σκοπούς του. 

γ) Αναπτύσσει σχέσεις και συνεργάζεται με ημεδαπά 
και αλλοδαπά Ανώτατα Εκπαιδευτικά Ιδρύματα, Σχολές ή 
Τμήματά τους, ημεδαπά ή αλλοδαπά ερευνητικά κέντρα, 
ινστιτούτα ή οργανισμούς του ιδία ή συγγενικού επιστημο- 

νικού ενδιαφέροντος, με Υπουργεία και άλλους φορείς 
του δημοσίου ή ιδιωτικού τομέα, καθώς και ιδιώτες που 
κατέχουν αρχειακό υλικό σχετικό με το αντικείμενο του Ιν¬ 
στιτούτου. 

δ) Μεριμνά για τη μετεκπαίδευση επιστημόνων στους 
τομείς δρατηριότητάς του, καλύπτοντας, ανάλογα με τις 
οικονομικές δυνατότητες του Ινστιτούτου μέρος ή το σύ¬ 
νολο της δαπάνης μετεκπαίδευσης. 

ε) Εκδίδει βιβλία, ερευνητικές εργασίες, εκπαιδευτικά 
βοηθήματα, και λοιπά έντυπα καθώς και δημοσιεύματα για 
την προβολή του Ινστιτούτου και 
στ) Συγκεντρώνει τις πηγές, συγκροτεί βιβλιοθήκη και 
αρχείο υλικού και προμηθεύεται τον απαραίτητο εξοπλι¬ 
σμό. 

Άρθρο 3 

Τομείς Ερευνητικών Προγραμμάτων 
Το Ε.Π.Ι. Ψυχικής Υγιεινής αναπτύσσει τους ακόλου¬ 
θους τομείς ερευνητικών προγραμμάτων: 

- Κοινωνικής Ψυχιατρικής 

- Ψυχοφαρμακολογίας 

- Ψυχοενδροκρινολογίας 

- Πειραματικής Νευροφυσιολογίας 

- Νευροχημείας 

- Νευροψυχοβιολογίας και αναπτυξιακής νευροβιολο- 

γΐας . . 

- Ψυχοφυσιολογίας και πειραματικής ψυχολογίας 

- Κλινικής και Κοινωνικής Ψυχολογίας 

- Ψυχοπαθολογίας 

- Ψυχοκοινωνικών προβλημάτων 

- Αγωγής Υγείας 

- Ψυχοθεραπειών 

Άρθρο 4 

Διοίκηση Ινστιτούτου 

1) Το Ινστιτούτο διοικείται, σύμφωνα με τις παρ. 5 και 6 
του άρθρου 17 του Ν. 2083/1992, όπως έχει συμπληρω¬ 
θεί με την παρ. 17 του άρθρου 7 του Ν. 2158/1993 από: 
α) Το διοικητικό συμβούλιο 
β) Το διευθυντή 
γ) Τον αναπληρωτή διευθυντή. 

2. Το Διοικητικό Συμβούλιο αποτελείται από: 
α) Το διευθυντή του Ινστιτούτου, ως πρόεδρο, 
β) Τρία (3) μέλη του Δ.Ε.Π. της Ιατρικής Σχολής του Πα¬ 
νεπιστημίου Αθηνών, τα οποία ορίζονται με την διαδικασία 
που προβλέπουν οι διατάξεις του εδαφίου α' της παρ. 6 
του άρθρου 17 του Ν. 2083/1992. 
γ) Δύο (2) ερευνητές που προτείνονται από το σύνολο 

των ερευνητών του Ινστιτούτου. 

3) Το Διοικητικό Συμβούλιο του Ινστιτούτου αποφασίζει 
για κάθε θέμα που αφορά τη διοίκηση και λειτουργία, τη 
διαχείριση της περιουσίας και τη διάθεση των πόρων αυ¬ 
τού, καθώς και για κάθε ενέργεια που σχετίζεται με την 
εκπλήρωση των σκοπών του. 

Ειδικότερα το Διοικητικό Συμβούλιο: 
α) Χαράζει τη γενική ερευνητική πολιτική του Ινστιτού¬ 
του και αποφασίζει για τα διεξαγόμενα προγράμματα με τη 
σύμφωνη γνώμη του διευθυντή. 

β) Εποπτεύει, ελέγχει και κατευθύνει τις υπηρεσίες 

του. 

γ) Καθορίζει την οικονομική πολιτική του Ινστιτούτού, 
δ) Εγκρίνει τον προϋπολογισμό, τον απολογισμό και τον 

ισολογισμό του Ινστιτούτου, 
ε) Προσλαμβάνει, ύστερα από εισήγηση του διευθυντή, 


το αναγκαίο προσωπικό και καθορίζει τις αποδοχές του 
επιστημονικού προσωπικού και 
στ) Καταρτίζει και εκδίδει τον κανονισμό λειτουργίας 

του Ινστιτούτου. 

4) α) Ο διευθυντής του Ινστιτούτου είναι καθηγητής ή 
ομότιμος καθηγητής ή αναπληρωτής καθηγητής της Ιατρι¬ 
κής Σχολής του Πανεπιστημίου Αθηνών. 

Ως προς τα προσόντα, τη διαδικασία πρόσληψης και τη 
θητεία εφαρμόζονται οι διατάξεις της παρ. 7 του άρθρου 
17 του Ν. 2083/1992, όπως συμπληρώθηκε και ισχύει. 

β) Ο διευθυντής του Ινστιτούτου ασκεί τις εξής αρμο¬ 
διότητες: 

ι) Εκπροσωπεί το Ινστιτούτο στα Δικαστήρια, στις Αρχές 
και στις σχέσεις του με κάθε τρίτο. 

ιι) Διευθύνει το Ινστιτούτο και μεριμνά για την εν γένει 
οργάνωση και εύρυθμη λειτουργία του. 
ιιι) Συγκαλεί το Διοικητικό Συμβούλιο, 
ίν) Καταρτίζει το πλαίσιο της ερευνητικής δραστηριότη¬ 
τας και καθορίζει τις διαδικασίες αξιολόγησης, επιλογής 
και χρηματοδότησης ερευνητικών προγραμμάτων. 

ν) Συντονίζει τις ερευνητικές δραστηριότητες και λαμ¬ 
βάνει τα αναγκαία μέτρα για την εύρυθμη λειτουργία τους. 

νί) Μεριμνά για την κατάρτιση του προϋπολογισμού, του 
απολογισμού και του ισολογισμού και την υποβολή τους 
για έκγριση στο Δ.Σ. 

νϋ) Αναζητεί πηγές χρηματοδότησης και ενεργεί κάθε 
πράξη που είναι απαραίτητη για την εξασφάλιση χρηματι¬ 
κών πόρων. 

νίϋ) Αποδέχεται κάθε είδους επιχορηγήσεις, δωρεές και 
εισφορές τρίτων και καθορίζει τους ειδικότερους όρους 
αποδοχής και διάθεσής τους, 
ίχ) Δίνει εντολή για την πληρωμή κάθε δαπάνης, 
χ) Εκδίδει τις πράξεις πρόσληψης του κάθε είδους προ¬ 
σωπικού του Ινστιτούτου, 
χί) Προΐσταται του προσωπικού του Ινστιτούτου, 
χϋ) Υπογράφει τα έγγραφα του Ινστιτούτου, 
χϋί) Μετέχει στη διενέργεια προγραμμάτων του Ινστι¬ 
τούτου με ιδιαίτερη σύμβαση. 

5) α) Ο αναπληρωτής διευθυντής του Ινστιτούτου είναι 
μέλος Δ.Ε.Π. της Ιατρικής Σχολής του Πανεπιστημίου 
Αθηνών ή Ερευνητής του Ινστιτούτου, που διορίζεται, 
σύμφωνα με τα όσα ορίζονται στην παρ. 7 του άρθρου 17 
του Ν. 2083/1992. 

β) Ο αναπληρωτής διευθυντής αναπληρώνει το διευθυ¬ 
ντή οε περίπτωση απουσίας ή κωλύματός του και ασκεί 
όσες αρμοδιότητες ανατίθενται σ’ αυτόν με τον εσωτε¬ 
ρικό κανονισμό λειτουργίας ή με αποφάσεις του Δ.Σ. ή του 
διευθυντή. 

6) Ο διευθυντής του Ινστιτούτου μπορεί με απόφασή 
του να παρέχει γενική ή ειδική εξουσιοδότηση εκπροσώ¬ 
πησης του Ινστιτούτου είτε στον αναπληρωτή διευθυντή, 
είτε οε μέλη του Δ.Σ., είτε σε ερευνητές ή υπαλλήλους 
του Ινστιτούτου. 

Ομοίως ο διευθυντής μπορεί να μεταβιβάζει ορισμένες 
αρμοδιότητές του στον αναπληρωτή διευθυντή ή οε υπαλ¬ 
λήλους του Ινστιτούτου. 

7) Το ύψος των αποδοχών του διευθυντή και του ανα¬ 
πληρωτή διευθυντή οι θέσεις των οποίων είναι πέρα από 
τις προβλεπόμενες στο άρθρο 6 του παρόντος ορίζεται ως 

εξής: 

α) Για το διευθυντή 70% των πάσης φυσεως τακτικών 
αποδοχών της οργανικής του θέσης, ή προκειμένου για 
ομότιμο Καθηγητή το 70% των πάσης φύσεως αποδοχών 
του Καθηγητή Πανεπιστημίου. 

β) Για τον αναπληρωτή διευθυτνή το 90% των αποδοχών 
του διευθυντή του Ινστιτούτου. 

Άρθρο 5 

Διάρθρωση - Αρμοδιότητες υπηρεσιών 

1) Το Ινστιτούτο διαρθρώνεται ως εξής. 

α) Υπηρεοία Στήριξης Ερευνών και Εκδόσεων. 

β) Οικονομική Υπηρεσία. 

γ) Υπηρεσία προσωπικού - Γραμματεία. 

2) Οι αρμοδιότητες που ασκεί κάθε μία από τις υπηρε¬ 
σιακές αυτές μονάδες είναι οι εξής: 

α) Η Υπηρεσία Στήριξης Ερευνών και Εκδόσεων παρέχει 
κάθε υποστήριξη για την κατάρτιση και εκτέλεση των 
ερευνητικών προγραμμάτων, για την εκπόνηση και διεξα¬ 
γωγή ερευνών, μελετών και επιμορφωτικών προγραμμά¬ 
των σε θέματα κοινωνικής προστασίας, μεριμνά για τη συ¬ 
γκέντρωση στοιχείων και πληροφοριών στους τομείς που 
καλύπτουν οι δραστηριότητες του Ινστιτούτου και συλλέ¬ 
γει τα αναγκαία στοιχεία για την σχεδίαση και εκτέλεση 
των ερευνητικών προγραμμάτων. Μεριμνά για την έκδοση 
δημοσιεύσεων βιβλίων, εντύπων και λοιπών ενημερωτικού 
υλικού του Ινστιτούτου και τη συγκρότηση και συστημα¬ 
τική ενημέρωση του αρχείου. 

β) Η Οικονομική Υπηρεσία μεριμνά για την κατάρτιση - 
έγκριση και εκτέλεση του τακτικού Προϋπολογισμού για 
την έγκριση του Απολογισμού, ισολογισμού καθώς και για 
την παρακολούθηση και εκτέλεση του ετήσιου Προϋπολο¬ 
γισμού του Ινστιτούτου. Τηρεί τους λογαριασμούς Εσόδων 
και Εξόδων. Επιμελείται για τη συμφωνία των λογαρια¬ 
σμών των Τραπεζών. Μεριμνά για την υποβολή των φορο¬ 
λογικών κ.λπ. σχετικών δηλώσεων. Τηρεί το Λογιστικό Αρ¬ 
χείο. Ελέγχει τις δαπάνες για την πληρότητα των δικαιολο- 
γητικών και την ύπαρξη πίστωσης στον Προϋπολογισμό. 

Διαχειρίζεται κάθε δαπάνη, μεριμνά για την εκκαθάριση 
αποδοχών και γενικότερα αποζημιώσεων του προσωπι¬ 
κού, μεριμνά για την είσπραξη κάθε εσόδου, για τον προ¬ 
γραμματισμό του απαραίτητου εξοπλισμού και υλικού και 
την προμήθεια αυτού καθώς και κάθε μηχανήματος, υλι¬ 
κού, εφοδίου ή άλλου περιουσιακού στοιχείου. 

γ) Η Υπηρεσία Προσωπικού - Γ ραμματεία χειρίζεται τα 
θέματα πρόσληψης και υπηρεσιακής κατάστασης όλου 
του προσωπικού του Ινστιτούτου, τηρεί το σχετικό μη¬ 
τρώο, τους πειθαρχικούς φακέλλους και μεριμνά για τις 
μετακινήσεις του προσωπικού του Ινστιτούτου στο εσωτε¬ 
ρικό και εξωτερικό. Τηρεί το πρωτόκολλο και τη σφραγίδα, 
μεριμνά για την διακίνηση της αλληλογραφίας, την τήρηση 
αρχείου, τη δακτυλογράφηση και την αναπαραγωγή εγ¬ 
γράφων και εντύπων, την διοικητική εξυπηρέτηση του 
Δ.Σ. και του Διευθυντή, την υποδοχή και πληροφορόρηση 
των συναλλασσόμενων με το Ινστιτούτο, φροντίζει για την 
πυρασφάλεια, τη φύλαξη, την καθαριότητα και την καλή 
λειτουργία των χώρων και των εγκαταστάσεων του Ινστι¬ 
τούτου. 

3) Η εσωτερική διάρθρωση σε επιμέρους μονάδες των 
υπηρεσιών του Ινστιτούτου καθορίζεται με τον εσωτερικό 
Κανονισμό λειτουργίας. 

Άρθρο 6 
Προσωπικό 

1) Το προσωπικό του Ινστιτούτου διακρίνεται σε τακτικό 
και έκτακτο. 

2) Το τακτικό προσωπικό προσλαμβάνεται με σύμβαση 


εργασίας ιδιωτικού δικαίου ορισμένου ή αορίστου χρόνου 
και διακρίνεται σε επιστημονικό, ειδικό τεχνικό, διοικητικό 
και βοηθητικό προσωπικό. 

Άρθρο 7 

Επιστημονικό Προσωπικό 

1) Το Επιστημονικό προσωπικό αποτελείται από: 
ι) Ερευνητές που είναι μέλη Δ.Ε.Π. της Ιατρικής Σχολής 
του Πανεπιστημίου Αθηνών θέσεις τέσσερις (4). 

ιι) Ερευνητές που είναι μέλη Δ.Ε.Π. των Α.Ε.Ι. ή επιστή¬ 
μονες εκτός Α.Ε.Ι. κάτοχοι διδακτορικού διπλώματος θέ¬ 
σεις τρεις (3). 

κι) Επισκέπτες εμπειρογνώμονες και Επιστημονικούς 
Συνεργάτες Ερευνητές που μπορεί να είναι μέλη Δ.Ε.Π. 
Επισκέπτες καθηγητές και ειδικοί επιστήμονες του Πανε¬ 
πιστημίου Αθηνών ή άλλου Α.Ε.Ι. θέση μία (1). 

ίν) Επιστημονικούς βοηθούς που είναι πτυχιούχοι Α.Ε.Ι. 
ή Τ.Ε.Ι. θέσεις τρεις (3). 

ν) Μεταπτυχιακούς φοιτητές της Ιατρικής Σχολής του 
Πανεπιστημίου Αθηνών θέση μία (1). 

Το επιστημονικό προσωπικό συμβάλλει στη βασική 
έρευνα για τη δημιουργία υλικού τεκμηρίωσης και παρέχει 
συνδρομή για την εκτέλεση των ερευνητικών προγραμμά¬ 
των και των λοιπών δραστηριοτήτων του Ινστιτούτου. Με¬ 
τέχει στη διενέργεια προγραμμάτων του Ινστιτούτου με 
ιδιαίτερη σύμβαση. 

Άρθρο 8 
Λοιπό προσωπικό 

1) Το λοιπό προσωπικό του Ινστιτούτου διακρίνεται σε: 
α) Τεχνολόγους εφαρμογών 
β) Ειδικούς τεχνικούς επιστήμονες 
γ) Διοικητικό προσωπικό 
δ) Βοηθητικό προσωπικό 

2) Τα καθήκοντα του προσωπικού αναφέρονται στην 
εκτέλεση ειδικών επιστημονικών και τεχνικών εργασιών 
υποδομής και λειτουργίας του Ινστιτούτου, την υποστή¬ 
ριξη της έρευνας και την στελέχωση των διοικητικών και 
οικονομικών υπηρεσιών. 

3) Η πρόσληψη γίνεται ύστερα από προκήρυξη των θέ¬ 
σεων. 

Στην προκήρυξη αναφέρονται η κατηγορία της θέσης, η 
ειδικότητα και τα ειδικότερα προσόντα πρόσληψης. Η 
προκήρυξη των θέσεων γίνεται με απόφαση του διευθυ¬ 
ντή και δημοσιεύεται σε μία (1) τουλάχιστον ημερήσια 
εφημερίδα της Αθήνας. 

Ο συνολικός αριθμός των θέσεων του προσωπικού αυ¬ 
τού ορίζεται σε δέκα (10) και κατανέμεται ως εξής: Δύο 
(2) θέσεις Τεχνολόγων Εφαρμογών, δύο (2) θέσεις Ειδι¬ 
κών Τεχνικών Επιστημόνων, τέσσερις (4) θέσεις διοικητι¬ 
κού προσωπικού και δύο (2) θέσεις βοηθητικού προσωπι¬ 
κού. 

4) Προσόντα πρόσληψης ορίζονται: 
α) Για τους τεχνολόγους εφαρμογών: Τα αντίστοιχα 

κατά ειδικότητα πτυχία των Τ.Ε.Ι. ή ισότιμα της αλλοδαπής 
και εμπειρία σε θέματα υποδομής και υποστήριξης της 
έρευνας που αποδεικνύεται από βεβαιώσεις σχετικής 
προϋπηρεσίας τους. 

β) Για τους ειδικούς τεχνικούς επιστήμονες: Τα αντί¬ 
στοιχα κατά ειδικότητα πτυχία ή διπλώματα Α.Ε.Ι. της ημε¬ 
δαπής ή ισότιμα αντίστοιχης ειδικότητας σχολών της αλ¬ 
λοδαπής και εμπειρία σε θέματα υποδομής και υποστήρι- 

ξης της έρευνας που αποδεικνύεται από βεβαιώσεις σχε¬ 
τικής προϋπηρεσίας τους. 

γ) Για το διοικητικό προσωπικό: (ι) Για το προσωπικό πα¬ 
νεπιστημιακής εκπαίδευσης (Π.Ε.): Πτυχίο ή δίπλωμα νο¬ 
μικών ή πολιτικών ή οικονομικών επιστημών ή κοινωνιολο- 
γίας ή διοίκησης επιχειρήσεων Α.Ε.Ι. της ημεδαπής, ή ισό¬ 
τιμο προς τα πιο πάνω πτυχία σχολών της αλλοδαπής, (ιι) 
Για το προσωπικό Τεχνολογικής Εκπαίδευσης (Τ.Ε.): Πτυ¬ 
χίο ή δίπλωμα διοίκησης επιχειρήσεων ή λογιστικής Τ.Ε.Ι. 
ή ισότιμων σχολών της ημεδαπής ή αλλοδαπής. Γ ια την 
πρόσληψη του προσωπικού των κατηγοριών Π.Ε. και Τ.Ε. 
συνεκτιμώνται τα κατά περίπτωση οριζόμενα με αποφά¬ 
σεις του Δ.Σ. του Ινστιτούτου πρόσθετα προσόντα (όπως 
μεταπτυχιακός τίτλος σπουδών ή μεταπτυχιακή εξειδί- 
κευση, ή εμπειρία σε συναφή θέματα με το βασικό τίτλο 
σπουδών, η άριστη ή επαρκής γνώση της Αγγλικής ή άλλης 
από τις επίσημες γλώσσες της Ευρωπαϊκής Ένωσης, ή άλ¬ 
λης ξένης γλώσσας που αποδεικνύεται από σχετικές βε¬ 
βαιώσεις ή πιστοποιητικά ή με ειδική εξέταση), (ιιι) Γ ια το 
προσωπικό Δευτεροβάθμιας Εκπαίδευσης (Δ.Ε.): απολυ¬ 
τήριο γενικού λυκείου ή εξεταξίου γυμνασίου ή απολυτή¬ 
ριο τεχνικού - επαγγελματικού λυκείου του τμήματος 
υπαλλήλων γραφείου (διοίκησης) ή λογιστηρίου. Ειδικό¬ 
τερα οι προσλαμβανόμενοι για γραμματείς, πρέπει να 
γνωρίζουν επαρκώς την Αγγλική γλώσσα, ή άλλη από τις 
επίσημες γλώσσες της Ευρωπαϊκής Ένωσης ή άλλη ξένη 
γλώσσα κατά τα ειδικότερα οριζόμενα με απόφαση του 
Δ.Σ. του Ινστιτούτου. 

δ) Για το βοηθητικό προσωπικό: Απολυτήριο τριταξίου 
γυμνασίου ή δημοτικού ή ειδικότητα ή εμπειρία που απο- 
δεικνύεται από σχετική βεβαίωση αλλοδαπής και εμπειρία 
σε θέματα υποδομής και υποστήριξης της έρευνας που 
αποδεικνύεται από σχετική βεβαίωση. 

5) Την επιλογή του προσωπικού πραγματοποιεί το Διοι¬ 
κητικό Συμβούλιο του Ε.Π.Ι. 

6) Το προσωπικό του παρόντος άρθρου προσλαμβάνε¬ 
ται με σύμβαση εργασίας ιδιωτικού δικαίου ορισμένου 
χρόνου. 

Στη σύμβαση ορίζονται και οι καταβαλλόμενες μηνιαίες 
αποδοχές, το ύψος των οποίων καθορίζεται από το Διοι¬ 
κητικό Συμβούλιο, ύστερα από εισήγηση του Διευθυντή. 

Για την κάλυψη έκτακτων ή παροδικών αναγκών είναι 
δυνατή με απόφαση του διευθυντή η πρόσληψη προσωπι¬ 
κού με σύμβαση εργασίας ορισμένου χρόνου ή με ανά¬ 
θεση έργου μέχρι έξι (6) μηνών, πέραν του αριθμού των 
θέσεων που προβλέπονται, στο άρθρο αυτό. 

Άρθρο 9 

Πόροι - Πηγές χρηματοδότησης 

1) Πόροι του Ινστιτούτου είναι: 

α) Επιχορηγήσεις από τον τακτικό προϋπολογισμό του 
Υπουργείου Εθνικής Παιδείας και θρησκευμάτων για την 
κάλυψη των λειτουργικών εξόδων και της μισθοδοσίας του 
προσωπικού του. 

β) Χρηματοδοτήσεις από διεθνείς οργανισμούς, ιδιωτι¬ 
κές επιχειρήσεις και ιδιώτες. 

γ) Δωρεές, κληρονομιές, κληροδοσίες και κάθε είδους 
τακτικές και έκτακτες εισφορές ή παροχές ημεδαπών ή 
αλλοδαπών, φυσικών ή νομικών προσώπων. 

δ) Έσοδα από την παροχή υπηρεσιών, την εκτέλεση ή 
την αξιολόγηση ερευνητικών προγραμμάτων για λογαρια¬ 
σμό τρίτων (δημοσίων υπηρεσιών, Ν.Π.Δ.Δ., Ν.Π.Ι.Δ., διε¬ 


θνών και μη οργανισμών και ιδιωτών) ή την διάθεση πνευ¬ 
ματικών προϊόντων που παράγει το Ινστιτούτο, 
ε) Τόκοι από καταθέσεις. 

στ) Πρόσοδοι από την εκμετάλλευση της περιουσίας 
του Ινστιτούτου, επιχορηγήσεις από άλλες πηγές και 
ζ) Λοιπά πάσης φύσεως έσοδα. 

2) Πηγές Χρηματοδότησης είναι: 
α) Το Υπουργείο Εθνικής Παιδείας και θρησκευμάτων, 
με ποσό δρχ. 5.000.000 ετησίως, στα λειτουργικά έξοδα 
του Ινστιτούτου. 

β) Η Ψυχιατρική Σχολή του Πανεπιστημίου Αθηνών (Αι- 
γινήτειο Νοσοκομείο), με παραχώρηση δικαιώματος χρή¬ 
σης εργαστηριακών χώρων, γραφείων, επιστημονικού 
εξοπλισμού και κάλυψη παγίων αναγκών που αντιστοιχούν 
σε ποσοστό συμμετοχής 20%. 

γ) Ποσοστό 10% καλύπτεται από τους τόκους των κατα¬ 
θέσεων. 

δ) Το μεγαλύτερο ποσοστό, των λειτουργικών εξόδων 
του Ινστιτούτου, καλύπτεται από την παροχή υπηρεσιών 
για την εκτέλεση των Ερευνητικών προγραμμάτων του Ιν¬ 
στιτούτου. 


45.000.000 δρχ. 
15.000.000 δρχ. 
2.000.000 δρχ. 
5.000.000 δρχ. 
10.000.000 δρχ. 
5.000.000 δρχ. 
3.000.000 δρχ. 
85.000.000 δρχ. 


Άρθρο 10 

Κόστος λειτουργίας 

1) Το ετήσιο κόστος λειτουργίας του Ινστιτούτου εκτι- 
μάται στο ποσό των ογδόντα πέντε εκατομμυρίων δραχ¬ 
μών (85.000.000). 

α) Αποδοχές τακτικού προσωπικού 
β) Αποδοχές έκτακτου προσωπικού 
γ) Αμοιβή ορκωτού ελεγκτή 
δ) Μετακινήσεις 
ε) Πάγιες λειτουργικές ανάγκες 
στ) Αναλώσιμα 
ζ) Απρόβλεπτα 
Σύνολο 

2) Το κόστος της αναγκαίας υποδομής, εκτιμάται στο 
ποσό των εβδομήντα εκατομμυρίων δραχμών 
(70.000.000 δρχ.). 

α) Εξοπλισμός δικτύου πληροφορικής 15.000.000 
δρχ- 

β) Συστήματα μελέτης της γνωσιακής λειτουργίας του 
ανθρώπου 15.000.000 δρχ. 

γ) Εξοπλισμός Εργαστηρίου (Μονάδας) Πειραματικής 
Νευροφυσιολογίας και Ψυχοφαρμακολογίας 20.000.000 
δρχ- 

δ) Συστήματα ανάκτησης - επεξεργασίας πειραματικών 
στοιχείων 10.000.000 δρχ. 

ε) Συμπληρωματικά λειτουργούντα όργανα Νευροφυ- 
σιολογίας 10.000.000 δρχ. 

Σύνολο 70.000.000 δρχ. 


Άρθρο 11 

Οικονομική διαχείριση 

1) Τα έσοδα του Ινστιτούτου, από οποιαδήποτε πηγή και 
αν προέρχονται, κατατίθενται σε λογαριασμό Τράπεζας 
και η ανάληψη και διάθεσή τους γίνεται με ειδική εντολή 
του διευθυντή ή εξουσιοδοτημένου από αυτόν υπαλλήλου 
του Ινστιτούτου. 

2) Η οικονομική διαχείριση του Ινστιτούτου περιλαμβά¬ 
νει ετήσια περίοδο, η οποία αρχίζει την 1 η Ιανουάριου και 
λήγει την 31η Δεκεμβρίου του ίδιου έτους. Η κατά τη δη¬ 
μοσίευση του παρόντος διαχειριστική περίοδος του Ινστι- 

τούτου μπορεί να παραταθεί μέχρι την 31η Δεκεμβρίου 
του επόμενου ημερολογιακού έτους με απόφαση του Δ.Σ. 
του Ινστιτούτου που λαμβάνεται στην πρώτη συνεδρίασή 
του. 

3) Ο ετήσιος ισολογισμός του Ινστιτούτου καταρτίζεται 
με την λήξη του οικον. έτους και συνοδεύεται από λεπτο¬ 
μερή έκθεση του Δ.Σ. για τη διαχείριση και την οικονομική 
απόδοση των δραστηριοτήτων του κατά το οικον. έτος, 
καθώς και τις προβλέψεις για το μέλλον. 

Με τη λήξη του οικονομικού έτους καταρτίζεται ο προϋ¬ 
πολογισμός και το πρόγραμμα δραστηριοτήτων για το επό¬ 
μενο έτος. 

4) Ο ετήσιος τακτικός έλεγχος των οικονομικών του Ιν¬ 
στιτούτου γίνεται από ορκωτό ελεγκτή τον οποίο ορίζει το 
Δ.Σ., σύμφωνα με τα προβλεπόμενα στο άρθρο 18 του 
Π.Δ. 226/1992 (Α' 120). Ο ορκωτός ελεγκτής υποβάλλει 
το αργότερο μέχρι τέλος Ιουνίου, την έκθεση ελέγχου του 
στο Δ.Σ. και τον Υπουργό Εθνικής Παιδείας και θρησκευ¬ 
μάτων. Ο Υπουργός Εθνικής Παιδείας και θρησκευμάτων 
μπορεί να ζητήσει οποτεδήποτε έκτακτους ελέγχους της 
οικονομικής διαχείρισης του Ινστιτούτου, που διενεργού- 
νται στην περίπτωση αυτή από Επιθεωρητές του Υπ. Οι¬ 
κονομικών. 

5) Οι δαπάνες ελέγχου βαρύνουν τον προϋπολογισμό 
του Ινστιτούτου. 

Άρθρο 12 
Χρόνος λειτουργίας 

Το Ινστιτούτου θα λειτουργήσει τουλάχιστον για είκοσι 
(20) έτη, από τη δημοσίευση του παρόντος μετά την πά¬ 
ροδο των οποίων μπορεί να επανεξεταστεί η σκοπιμότητα 
συνέχισης της λειτουργίας του. 

Άρθρο 13 

Χώροι - Εγκαταστάσεις 

Το Ινστιτούτο, στεγάζεται και λειτουργεί μέχρις ότου 
αποκτήσει ιδιόκτητους χώρους εγκατάστασης, σε χώρους 
της Ψυχιατρικής Κλινικής της Ιατρικής Σχολής του Πανεπι¬ 
στημίου Αθηνών στο Αιγινήτειο Πανεπιστημιακό Νοσοκο¬ 
μείο καθώς και σε χώρους που του έχουν παραχωρηθεί 
από το Αιγινήτειο Νοσοκομείο, το Πανεπιστήμιο Αθηνών 
και σε ενοικιαζόμενους χώρους. 

Άρθρο 14 
Βιβλία - Στοιχεία 

1) Το Ινστιτούτου τηρεί υποχρεωτικώς τα εξής βιβλία και 
στοιχεία: 

α) Βιβλίο πρωτοκόλλου αλληλογραφίας, 
β) Βιβλίο πρακτικών συνεδριάσεων Δ.Σ. 
γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη όλα 
τα έσοδα και έξοδα του ινστιτούτου που πραγματοποιού¬ 
νται στη διάρκεια της χρήσης. 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής θεωρημένα από το 
διευθυντή του Ινστιτούτου ή τον προϊστάμενο της Υπηρε¬ 
σίας Οικονομικής Διαχείρισης και Προσωπικού. 

2) Το Ινστιτούτο, εκτός από τα παραπάνω βιβλία και 
στοιχεία, τηρεί και όποια άλλα κρίνονται αναγκαία ή προ- 


βλέπονται από ειδικές διατάξεις. 

3) Όλα τα βιβλία και στοιχεία μπορούν να τηρούνται μη¬ 
χανογραφικά κατά τις εκάστοτε τεχνικές δυνατότητες, 
σύμφωνα με τις κείμενες διατάξεις. 

Άρθρο 15 

Διάλυση του Ινστιτούτου 

Σε περίπτωση διάλυσης του Ινστιτούτου για οποιοδή- 
ποτε λόγο, η περιουσία του περιέρχεται αυτοδικαίως στο 
Πανεπιστήμιο Αθηνών, το οποίο προβαίνει στην εκκαθά¬ 
ριση. 

Άρθρο 16 

Εσωτερικός Κανονισμός Λειτουργίας 
Μεταβατικές διατάξεις 

1) Κατά την πρώτη εφαρμογή του παρόντος τη θέση του 
διευθυντή καταλαμβάνει αυτοδικαίως ο ήδη υπηρετών 
διευθυντής, ο οποίος ασκεί την όλη διοίκηση του Ινστιτού¬ 
του μέχρι την συγκρότηση του Δ.Σ. και την επιλογή από τη 
Σύγκλητο του διευθυντή και αναπληρωτή διευθυντή και 
για διάστημα μέχρι δέκα οκτώ (18) μηνών. 

2) Το πάσης φύσεως προσωπικό που έχει προσληφθεί 
στο Ινστιτούτο και υπηρετεί κατά τη δημοσίευση του πα¬ 
ρόντος εντάσσεται με απόφαση του Δ.Σ. του Ε.Π.Ι.Ψ.Υ. σε 
αντίστοιχες ισάριθμες θέσεις των άρθρων 7 και 8. Οσοι 
δεν έχουν τα προσόντα των άρθρων 7 και 8 ή για οποιοδή- 
ποτε λόγο δεν ενταχθούν, συνεχίζουν να προσφέρουν τις 
υπηρεσίες τους μέχρι τη λήξη της σύμβασής τους. 

Άρθρο 17 

Καταργούνται οι διατάξεις των άρθρων 2 έως και 16 του 
Π.Δ. 268/1989 (ΦΕΚ 128Α) και η Υπουργική απόφαση 
Β1/742/1992 (ΦΕΚ 711 Β ). 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 16 Ιουλίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚ/ΤΩΝ 

ΑΛΕΞ. ΠΑΠΑΔΟΠΟΥΛΟΣ ΓΕΩΡΓΙΟΣ Α. ΠΑΠΑΝΔΡΕΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στο 177/25.6.96 Π. Δ/γμα, «Σύνθεση, συγκρότηση, θη¬ 
τεία, αρμοδιότητες του Διοικητικού Συμβουλίου καθώς και 
πόροι και θέσεις προσωπικού του «Εθνικού Κέντρου 
Επαγγελματικού προσανατολισμού» (Ε.Κ.Ε.Π.)» το οποίο 
έχει δημοσιευθεί στο ΦΕΚ 134/Α/25.6.96 γίνεται η παρα¬ 
κάτω διόρθωση: 

Στο άρθρ. 2, παρ. 1, περ. β', στίχος 3 αντί του εσφαλμέ¬ 
νου Ν. 224/94 τίθεται το ορθό «Ν. 2224/94». 

(Από το Υπ. Εργασίας και Κοιν. Ασφαλίσεων) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ-ΕΧ 223211 ΥΡΕΤ ΟΒ * ΡΑΧ 52 34 312 _| 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε,-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5246320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ. 541 00 423956 

ΠΕΙΡΑΙΑΣ ^^6402 

Νικήτα 6-8 Τ.Κ. 185 31 4171307 

ΠΑΤΡΑ ί 061 » 271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ.Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανά βσέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

·. 

Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχάντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 · 

10.000 ■ 

50.000 ■ 

25.000 - 

10.000 · 

5.000 · 

- 10.000 · 

3.000 » 

150.000 - 

10.000 · 

1.500 δρχ. 

2.500 » 

500 » 

2.500 - 

1.250 » 

500 » ' 

250 · 

500 - 

150 » 

7.500 - 

500 · 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


6.000 ■ 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικά είσπραξης (διπλότυπο) το 
οποίο με τη φροντίδα του ενδιαφερομένου-πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από το Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει γιο ένα χρόνο, που αρχίζει την 1 η Ιανουάριου και λήγε, την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες κοινού λειτουργούν καθημερινά από 08.00 εως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








